Hetimet për ngritjen e akuzave me qëllim shkarkimin e Presidentit
Kryetarja e Dhomës së Përfaqësuesve udhëzoi komisionet të hetojnë nën prizmin e procesit për shkarkimin e Presidentit Trump
173 ligjvënës amerikanë janë deklaruar deri më tani në mbështetje të procesit hetimor për shkarkimin e Presidentit Donald Trump. Kryetarja demokrate e Dhomës së Përfaqësuesve, Nancy Pelosi, njoftoi dje fillimin zyrtar të hetimeve nëse Presidenti Trump pati kërkuar ndihmën e një qeverie të huaj për rizgjedhjen e tij vitin e ardhshëm. Korrespondentja e Zërit të Amerikës në Kongres, Katherine Gypson, njofton për hapat më të fundit të legjislativit pasi u bë i ditur pretendimi i një informatori se Presidenti Trump i pati bërë presion Presidentit të Ukrainës për të hetuar familjen e rivalit të tij politik, Joe Biden. Një pikë kthese për presidencën Trump... , njoftoi Nancy Pelosi, Kryetare e Dhomës së Përfaqësuesve. Janë shtuar gjasat që Presidenti Trump të bëhet presidenti i katërt amerikan që përballet me procesin e ngritjes së akuzave për shkarkimin. Ai nuk mohoi se pati penguar asistencën e miratuar nga Kongresi për Ukrainën. , tha Presidenti Trump. Të dhënat e nxjerra nga një informator krijuan një valë ligjvënësish demokratë që njoftonin mbështetjen për procesin e shkarkimit të Presidentit nëpërmjet hetimit në Kongres. , deklaroi Ligjvënësi demokrat John Lewis. Irritimi i tyre arriti kulmin pas muajsh debati mes demokratëve nëse veprimet e Presidentit përbënin bazë për shkarkim. tha Ligjvënësi demokrat Tom Malinowski. Aleatët e Presidentit në Kongres thanë se lëvizja e zonjës Pelosi është vetëm çështje fjalësh. , tha Kevin McCarthy, udhëheqës i pakicës republikane në Dhomën e Përfaqësuesve. Megjithatë, republikanët në Senat i bashkuan votat me demokratët për të kërkuar bërjen publike të denoncimit të informatorit. , tha Joe Biden, kandidat demokrat për president. Ligjvënësit demokratë thonë se kjo është një krizë e sigurisë kombëtare që duhet t’i shqetësojë të gjithë amerikanët, megjithëse shumica e tyre nuk e mbështesin procesin e shkarkimit. , tha Ligjvënësja demokrate, Ilhan Omar. Komisionet e Kongresit që mbulojnë çështjet e zbulimit pritet të dëgjojnë këtë javë dëshminë e informatorit, ndërkohë që Dhoma e Përfaqësuesve do të vijojë procedurat hetimore.